**Bill Johnson – Isten Jó!**

Bill Johnson, aki a Bétel Gyülekezet pásztora, több tízezer embert képzett már arra, hogy Isten természetfölöttijét vigyék ki a gyülekezet falain kívülre az utcákra, iskolákba és az emberek otthonaiba. Isten egy egyszerű, de nagyon erőteljes kulcsot adott neki ahhoz, hogyan érthetjük meg és ténylegesen hogyan ismerhetjük meg Istent! Ez lett teológiájának sarokköve, mely világosságot teremt, Isten nekünk rendelt sorsunk-rendeltetésünk kapcsán, hogy a gyógyulások, jelek és csodák hétköznapiakká váljanak életünkben. Most neked is át akarja adni ezt az életet megváltoztató kijelentést, mely annyit tesz: ISTEN JÓ! Amit ezzel a két egyszerű szóval kezdesz: Isten jó –definiálja valóságod és meghatározza sorsod – rendeltetésed!
*Írtam már jó pár könyvet, tantervet, stb. de ez volt az egyetlen olyan idő, amikor az Úr ténylegesen szólt hozzám, és pontos vezetést adott, amikor azt mondta: „akarom, hogy írj egy könyvet Isten jóságáról – az én jóságomról!”*A kijelentésből származó betekintésből és erős természetfölötti bizonyságokból ez az életet-megváltoztató kurzus megmutatja, hogyan tudsz világosan különbséget tenni Isten akarata és az ellenség terve között. Magabiztosan és hatékonyan imádkozz áttörésedért! Higgy a csodákban és abban, hogy Isten képes megtenni a lehetetlent, bármi is jöjjön ellened! Fedezd föl a Menny perspektíváját abban, ha elveszítesz valakit, fájdalom, katasztrófa, betegségek, vagy bármi más probléma is jön, amivel szembe kerülsz. Működj együtt Istennel abban, hogy felszabadítsa a természetfölöttijét életedben és a körülötted lévő világon!
*Isten jósága mindent megváltoztat, még a kinézetünket is, a viselkedésünket, látásunkat, céljainkat, minderre óriási hatást gyakorol annak megértése, hogy mit is jelent Isten jósága! Ez egy életbevágó kijelentés, sok okból kifolyólag! Isten megígérte, hogy az utolsó időkben felfedi számunkra jóságát. Ez egy óriási katalizátora a legnagyobb aratásnak, ami jön olyan mértékben, amit a világ még soha eddig nem látott! A jóságáról való kijelentés a kulcs!*
Ha egyszer bemegy ez a szellemedbe, senki nem lesz képes elvenni tőled ezt a kijelentést!

**SID:** Hello. Sid Roth vagyok. Üdvözöllek világomban, ahol a természetfölötti a természetes. Láttam vendégemet, Bill Johnsont egy csoport ember előtt állni, és olyan sok csodát láttam megtörténni. De Bill azt mondta nekem, hogy a legnagyobb kijelentést, amit valaha is kapott a csodákkal kapcsolatban ahhoz, hogy a sorsod - rendeltetésed be tudd tölteni, kész felfedni most, és én ígérem nektek, ha ezt megragadjátok, akkor ez lesz Isten minden ígéretei közül a legfontosabb kijelentés az életetekre! Készek vagytok megragadni?

Nos, ez a kijelentés valójában olyan egyszerű, hogy két szóval ki tudom mondani, de ez nem egy intellektuális dolog. Ez egy természetfölötti kijelentés, és ha belemegy a fejetekbe, az jó lesz, de nem lesz elég jó ahhoz, hogy aktiválja Isten ígéreteit, nem lesz elég jó ahhoz, hogy betöltse azt, ami a rendeltetésetek. Nos, Bill, tűkön ülünk már. Mi a kijelentés?

***BILL****: Isten jó!*

**SID**: Hallottátok már ezt valaha? Isten jó. Miért olyan fontos kijelentés ez számodra? Úgy értem, hogy több mint két évtizedet töltöttél el úgy, mint egy olyan valaki, aki csodákban mozog. Úgy értem, hogy a csodák, amik történnek, rendkívüliek. Úgy értem, normálisak a Biblia szerint, de rendkívüliek a legtöbb ember számára.

***BILL****: Amit tudsz Istenről, az megváltoztat téged. Meghatározza a célodat. Meghatározza a sorsodat. Átformálja azt, ahogyan élsz. Átformálja azt, hogy mindenekelőtt hogyan gondolkodsz az életről. Minden attól függ, hogy mi a perspektívád az életedre. És amilyen módon Istent látod, az megváltoztat mindent. Amit a Föld bolygón való élettel kapcsolatban gondolsz, amit Ő kijelölt a számunkra. Amikor meglátjuk, hogy Isten jó, akkor minden kijelentés olyan lesz, mint egy meghívás egy találkozásra, átélésre Istennel. Egyik sem azért adatott nekünk, hogy csak minket tegyen okosabbá, hogy csak növelje az intellektuális teljesítőképességünket. Mindegyik egy meghívás az Istennel való találkozásra azon a területen. Úgyhogy Ő azt mondja: „Érezzétek és lássátok meg, hogy jó az Úr!” Az ízlelés egy tapasztalat. A látás egy érzékelés. Sokkal nyilvánvalóbban fogod felfogni, amit meg tudsz tapasztalni, és az Úr arra hív minket, hogy lássunk és érezzünk, és az Ő jóságát egy teljesen új szinten érzékeljük.*

**SID**: Valójában, ez egy erős kijelentés, de ezt a teológia sarokkövének nevezed. Miért mondanád ezt?

***BILL****: Igen, annak. Minden Isten jóságára vezethető vissza. Minden Róla szól, Ő éppen olyan jó, mint Szent. Az Ő szeretetéről szól, természetesen, Ő a szeretet. De úgy gondolom, Isten jósága az a gyökér, amiből minden kiindul. És amikor ezt meglátod, amikor ez el lesz rendeződve a szívedben… például nekem voltak dolgok, amiket régebben megkérdőjeleztem, hogy megtörténhetnek-e, amiket többé már nem kérdőjelezek meg, mert látom, hogy mindent az ő jósága határoz meg. Az Ő jóságát nem a körülmények határozzák meg. Pont az ellenkezője igaz. És az, hogy megláttam ezt, hoz nyugalmat a szívembe, hogy minden helyzetben bízhatom Benne. Az ellenség azt akarja, hogy befelé fordulóvá váljak. Azt akarja, hogy az hulljon rám lepelként, hogy leértékelem azt, amit teszek. És különösen azok számára, akiknek nagy szenvedélyük, hogy megismerjék Istent, hogy úgy éljenek, mint Jézus, olyanok legyenek, mint Jézus. Ebbe a csapdába könnyű beleesni, mert amikor befelé nézek, akkor nem nézek arra, hogy a hitem hogyan tud növekedni. Ilyenkor valójában olyan dologra nézek, ami csökkenti a hitem, mert önmagamban kezdek el jobban bízni, mint Istenben. Az Úr viszont azt szeretné, ha figyelmünket Felé fordítanánk. Ez nem azt jelenti, hogy Ő az élet dolgaival nem foglalkozik, vagy, hogy azok nem fontosak a számára. Ezek fontosak, de ha ezekkel foglalkozna, akkor nem velünk törődne. Ő foglalkozik ezekkel, és ahogy Rá nézünk, eljutunk a nyugalom helyére, és nem erőlködünk többé. Ez nem a tettek eredménye, ez az önátadás eredménye. És amikor így közelítjük meg Istennel való kapcsolatunkat, akkor a hit sokkal inkább normálissá és természetessé válik.*

**SID**: Mondtál valamit egy kicsit korábban. Azt mondtad, hogy Isten jó, és ez elrendeződött a szívedben.

***BILL****: Igen.*

**SID**: De sok olyan ember van, aki sok dolgot megkérdőjelez. Hogyan juthatnak el oda, ahol te vagy és én vagyok? Sőt, ami még ennél is fontosabb az az, hogy miért olyan fontos eljutni oda?

***BILL****: Nos, ez azért alapvetően fontos, mert ez megváltoztatja azt, aki vagy. Ez megváltoztatja az életről való felfogásodat. És ha elvétem Isten természetét, abban is véteni fogok, ahogyan élek. Bármit, amit félrediagnosztizálnak, azt félre is fogják kezelni. És így mindig meg fogod próbálni megválaszolni a kérdéseket, amiket emberek feltesznek. Mindig meg fogod próbálni megoldani a problémákat, azt gondolva, hogy Isten igazából nem munkálkodik, vagy másképp közelíti meg a dolgokat, úgyhogy nagyon keményen próbálkozó emberekké válunk, de egyben nagyon, nagyon hatástalanokká is, pedig minden Isten jóságának az eredménye. Ezt alapvető dolog felfogni, mert ez megváltoztatja azt, hogyan látjuk a dolgokat, még azokat is, amiket nem értünk, ez megváltoztatja azt, hogy mit látunk rejtélynek. Megváltoztatja a veszteséget. Megváltoztatja a kérdéseinket. Több kérdésem lesz, mint valaha is volt. Nem az én ismeretem fog növekedni, ha megkapom mindezekre a kérdésekre a választ. Ez egyszerűen úgy van, hogy megkapom a választ a kérdéseimre, amikre szükségem van, és a válasz, amire szükségem van, az az, hogy Ő 100%-osan jó, és Ő egy tökéletes Atya. Jézus úgy jött el, hogy Atyaként nyilatkoztatta ki Őt. A legnagyobb kijelentés, amit Jézus hozott el számunkra, az valójában a János evangéliumában van felfedve számunkra következetesen, és ez abból áll, hogy Isten apa, és Ő egy tökéletes apa. Az árvák bolygójára jött, hogy kinyilatkoztassa, hogy az Atya az édesapánk. És mihelyt ez el van rendezve, azután lehet, hogy nem tudom a választ erre a problémára vagy arra a kihívásra, de tudom, hogy úgy közelítem meg a problémát, hogy Isten, aki jó, már kimunkálta az én részemről, hogy jó vége legyen a dolognak.*

**SID**: Tudod mit, Bill? Ha tudnád a választ mindenre, az Istenné tenne téged. És rájöttél már arra, hogy egy csomó olyan dolog van, amit nem értünk? Ez tesz minket emberré.

***BILL:*** *Igen, így van.*

**SID**: Ez a szó, hogy „megbízni”, egy nagyon fontos szó. Brazíliában voltál, és ott prédikáltál, sok csodát láttál, amikor kaptál egy olyan telefonhívást, amilyet senki emberfia nem akar kapni. Miről informáltak?

***BILL****: Kaptam egy telefonhívást, hogy apám keresztülment valamin, amit mi úgy gondoltunk, hogy egy kisebb beavatkozás lesz. Amikor műtét során felnyitották, akkor jöttek rá, hogy hasnyálmirigy rákja van, ami az egyik legrosszabb fajta rák, amid lehet. Az én igazán drága barátommal, Randy Clarkkal szolgáltam együtt Brazíliában…*

**SID**: Na, most, neked két nagy csoda szolgálatod van, és a saját apukád pedig hív, és egy lehetetlen helyzetben van. Csak kíváncsiságból: Mi ment végig a fejeden, amikor ezt mondta neked?

***BILL****: Itt az idő a csodára. Itt az idő a csodára. Szóval Randy elengedett, hogy repüljek haza azonnal. Elértem a következő repülőt, és hazarepültem, és aztán a következő hat hónap folyamán sok-sok időt töltöttem érte imádkozva, amikor távol voltam tőle, akkor is, és csak küzdöttem az áttörésért, azért a csodáért.*

**SID**: De nem kaptad meg a csodát.

***BILL:*** *Nem. Nem.*

**SID:** Úgyhogy apukád meghalt. Mik a következtetéseid?

***BILL:*** *Tudod, nem kérdezem meg Istent, hogy miért történtek ezek a dolgok. Csak tudom, hogy nem Ő idézte elő ezt a betegséget. Tudom, hogy elég nagy ahhoz, hogy bármilyen problémát felhasználjon, hogy bármilyen helyzetet visszájára fordítson az Ő dicsőségére. És ez egy kétesélyes szituáció, mert az én apám Istennek egy erőteljes embere. Ő egy hívő ember. Hogy hazamegy-e az Úrhoz, vagy a földön velünk marad, hogy segít nekünk, ez egy kétesélyes szituáció. Úgyhogy a dolognak ez a része el van rendezve, tehát minden esetben győztes!*

**SID**: Mi a helyzet azzal, hogy „Isten jó.”? Ezt igazán meg tudtad magyarázni, amikor apukád meghalt?

***BILL:*** *Igen. Meg tudtam magyarázni. Az Úr nem igazán beszélt hozzám erről akkor. De be kell vallanom, többet tanultam Isten jóságáról azóta a veszteség óta, mint az azelőtti években együttesen véve. Ez valami olyan dolog volt, amin Ő már dolgozott, hogy elvégezze bennem, de igazán csak ezután robbant ez az egész. Amikor apukám meghalt, összegyűltünk az ágya körül. Ott volt a mi otthonunkban. Ott volt az egész családunk. Elfelejtettem már, hogy mennyi, de olyan 20-30 családtag vette körül az ágyát, és elkezdtünk hálát adni Istennek. Elkezdtük tisztelni őt a jóságáért. Elkezdtünk dicsőséget adni Neki, mert Ő az, aki meggyógyítja a betegeket. Ő támasztja fel a halottakat. Ő teszi mindezeket a dolgokat. És csak felemeltük a dicséretünket, mert én azt akartam… Tudom, hogy a Mennyben soha nem lesz lehetőségem felajánlani a veszteségemet, a fájdalmamat, a zavarodottságomat. Soha nem lesz olyan körülmény, amivel kapcsolatban odaadhatom Neki a felajánlásomat. Csak most van rá lehetőségem, hogy ezt odaadjam Neki. Úgyhogy mint család, megragadtuk ezt a pillanatot. Megkötöttünk egy szövetséget, hogy abban a kenetben járunk, amit az apukám hordozott, elsődlegesen, mint dicsőítő, és kötöttünk egy szövetséget, mint család, hogy ezt a köntöst hordozzuk, és aztán egyszerűen csak felajánlottunk egy áldozatot. Ez egy áldozat volt, de mi a dicséret áldozatát ajánlottuk fel az Ő jóságáért, és ez valamit megnyitott a számomra.*

**SID**: Elmondom neked, hogy én mit tettem volna. Mit jelentett volna ez az egész a számomra? Utána mentem volna a ráknak, utána mentem volna a szívproblémának, utána mentem volna a cukorbetegségnek bosszúval.

***BILL:*** *Pontosan. Vagy elfutsz az egésztől a fájdalmadra, a veszteségedre való reakcióul, vagy elébe mész. Ez olyan, mint amikor Dávid felvette a köveket, és elébe futott Góliátnak. A rák olyan volt, mint Góliát a gyülekezetben, és nekünk fel kellett szedni a köveket, és neki kellett futnunk a problémának, ahelyett, hogy elkerültük volna. Egyetértek.*

**SID**: Láttál előrelépést a csodákban?

***BILL****: Igen. Nem azonnal, például, hogy a következő héten, vagy a következő két hétben. Mert én hiszem, hogy a gyásznak van egy fontos időszaka. A rossz hozzáállással folytatott gyász hitetlenséghez vezet. Olyan gyász, ami éppen a vigasztalás és a gyógyulás megszerzésének a helyére visz el, és ez az, amit tettünk. Egyszerűen csak egy rövid időt töltöttünk azzal, hogy gyászoltunk, amíg meg nem éreztük, hogy a dolgok elrendeződtek a szívünkben és aztán mentünk tovább. És igen, ezt láttuk.*

**SID**: Mondtad nekem, hogy a te példaképed Jézus.

***BILL****: Igen.*

**SID:** Mi volt az, mit tanultál a te mintaképedtől a gyógyulásról, nem feltétlenül apukáddal kapcsolatban, hanem amit Jézus modellezett a számodra a gyógyulásról?

***BILL:*** *Csak általánosan, Ő meggyógyított mindenkit, aki hozzá jött, elsődlegesen, és meggyógyított mindenkit, akit az Atya küldött hozzá. Nem gyógyított meg mindenkit, aki beteg volt, minden élőt, mert tudjuk, hogy a Betesda tavánál csak egy embert gyógyított meg, pedig sok más ember is volt a tó körül. Tragikus, hogy a mi teológiánk ma hajlamos arra, hogy aköré építsen, ami történt, ahelyett, hogy Isten mit tett. De Jézus meggyógyított mindenkit, aki hozzá jött, mindenkit meggyógyított, akit az Atya hozzá irányított. Ez az egyetlen mérce, amit hajlandó vagyok követni.*

**SID**: Hajlandó lennél a mércédet alacsonyabb szintre állítani bármi miatt, ami történt?

***BILL****: Nos, nem tehetem ezt. Ez nem lehetséges! Lehet, hogy szörnyű velem együtt dolgozni, de nem tudom megváltoztatni, ami számomra ki van jelölve, csak azért, hogy jól érezzem magam. El kell fogadnom azt a megbízást, amit Isten adott nekem, ami az a mérce, amit Isten rendelt el. Ezt kell magamhoz ölelnem. Nem ereszthetem le a Szentírás mércéjét az én szintemre. Az életem idejét arra fordítom, hogy megpróbálom az én megtapasztalásom szintjét a Szentírás szintjére felemelni.*

**SID:** Szeretnétek, hogy szabadjára engedjem Bill Johnsont a visszavágóra - válaszul arra, ami az apjával történt? Valaki szeretné? Mindjárt visszajövünk!

**SID:** Nos, ez a kijelentés, hogy Isten jó… Bill, azt mondtad, hogy Isten jobb, mint mi gondolnánk. Mit értesz ezen?

***BILL****: Nos, nem tudod felnagyítani Isten jóságát. Ez lehetetlen. Ha fel tudnám fogni Isten jóságát, akkor Isten lennék, de nem vagyok az. Ő messze fölötte van mindannak, amit el tudunk képzelni, úgyhogy nekünk, ahhoz, hogy megtapasztaljuk az Ő jóságát, és meghívást kapjunk az isteni találkozásra, ahogy ezek erősödnek az életünkben, mindehhez szükséges, hogy Hozzá igazítsuk a gondolkodásunkat. Ez az, amit a megtérés igazán jelent. A megtérés azt jelenti, hogy megváltoztatod a gondolkodásmódodat.*

**SID:** Rendben.

***BILL****: Ez a bűn miatti lelkiismeretfurdalás nyilvánvalóan, de ez hatással van arra is, hogyan fogom fel a valóságot. És ez az, amit az Úr keres.*

**SID:** Ami történik az az, hogy nem tudod leállítani az ördögöt, hogy ne ültessen elmédbe gondolatokat. Egy negatív gondolatot ültet el a fejedben Istenről. Mi játszódik le benned, mikor ez történik?

***BILL****: Nos, kicseréled ezt egy igazsággal. Nem figyelek rá túlságosan, hogy őszinte legyek veled. Nem akarok hízelegni az ellenségnek a sikerrel és hogy sikeresnek érezze magát bármiben is. Úgyhogy igazán keményen dolgozom azon, hogy a lehető legkisebb figyelmet fordítsam rá, és hogy csak tápláljam magam az igazsággal. Prófétálhatok. Kijelenthetek valami igazságot. Kinyilváníthatok egy igét, ami ellentétben áll azzal, amit az ellenség mondott. Gyakran egyszerűen csak egy dicsérő dalt énekelek. Spontán énekelek az Úrnak, pontosan azon a területen, amit az ellenség megkérdőjelez. Ha ez egy olyan terület, hogy nem lesz elég pénzünk erre a következő hónapra vagy valami hasonló, akkor dicsérem Istent az Ő bőséges ellátásáért. És ez egyszerűen, amit teszek, hogy ellene megyek annak, amit az ellenség tett, és ezt igazsággal kell tennem. Az igazság életet hoz.*

**SID:** Miért van olyan nagy konfliktus ezzel a kifejezéssel kapcsolatban, hogy Isten jó?

***BILL****: Mert ez a kulcs az Utolsó idők aratásához. Ha az ellenség össze tudja zavarni a látásunkat Istenről, akkor máris elvágta annak a lehetőségét, hogy képesek legyünk bemutatni egy tökéletes Atya jóságát.*

**SID:** Be tudod bizonyítani az Igéből, hogy ez kapcsolatban áll az utolsó idők ébredésével?

***BILL****: Igen, persze. A Hóseás 3,5 azt mondja, hogy „az emberek félni fogják Istent és odafordulnak Hozzá jósága miatt az utolsó napokban.”*

**SID**: Ez tetszik! És neked?

***BILL****: A 67. zsoltár valójában az én kedvenc szövegrészem ezen a területen, mert ez azzal fejeződik be, hogy nemzetek jönnek Krisztushoz. És ez Isten jóságának a bemutatásán keresztül történik, ami ki van nyilatkoztatva az Ő népe számára.*

**SID**: Azt gondolom, hogy bizonyára az ördög az, aki megpróbál megfosztani minket a rendeltetésünktől, azzal, hogy megkérdőjelezi Isten jóságát.

***BILL****: Ha megkérdőjelezzük jóságát, megkérdőjelezzük ígéretét. Ha megkérdőjelezzük ígéretét, aláástuk a saját sorsunkat.*

**SID**: Kell, hogy belénk ivódjon az, hogy Isten jó.

***BILL****: Igen. A hit, az igazi hit nem tagadja a probléma létezését. Csak azt tagadja, hogy a probléma befolyással lehet ránk. Ez nem jelent tagadásban való életet. Ez nem olyan, mint amikor a strucc bedugja fejét a homokba, nem véve figyelembe az összes nehézséget, ami történik. Ez egyszerűen azt jelenti, hogy a remény szemein keresztül látunk, úgy látva őket, mintha azok egy tökéletes apa szándékai és céljai lennének. Amikor megízleled az Ő jóságát, és azt, hogy az tökéletesen 100%-osan állandó, azután mindent ezen a jóságon keresztül kell majd újradefiniálni.*

**SID**: Ok. Azt mondtad nekem, hogy Jézus a modelled. Jézus az én modellem is. Lennél szíves? Hallottam, hogy vannak itt emberek nyak és hát problémákkal. Úgy tűnik, a hátgerinc-masszázzsal foglalkozók irigyek lesznek rád. Meg fogtok gyógyulni most Jézus nevében! Bill, imádkoznál?

***BILL****: Igen, természetesen. Úgy érzem, ízületi gyulladásban szenvedőket, különösen a nyaki tájékon, igazán megbénította az a sok fájdalom, ami a fejbe sugárzik ennek eredményeképpen, és az Úr gyógyulást hoz. Hiszem, hogy az Úr kreatív csodát tesz, és helyreállítja a sérült csigolyát a nyakban, a koponya aljától végig a hát tetejéig, a hát felső részéig. Az Úr süketséget is gyógyít, és különösen valakit, aki teljesen süket a jobb fülére. Láttuk, hogy az Úr meggyógyít olyan embereket, akiknek levágódott az ideg a fülükben, és emiatt lehetetlen, hogy újra halljanak. És úgy érzem, ma újra meg fogja tenni ugyanezt. Beszéltünk korábban a hasnyálmirigy rákról, és a Jézus bizonyságtétele a prófétaság szelleme. Amikor arról beszélünk, hogy Isten tett egy csodát, akkor valójában azt prófétálja és jelenti ki számunkra ezzel, hogy ő kész ugyanezt a csodát megismételni. És én csak azt érzékelem, hogy azért hoztad fel ezt ma, hogy kihangsúlyozd azt a tényt, hogy Isten teljesen, tökéletesen, 100 %-osan szabaddá akarja tenni az embereket mostantól fogva mindörökké a hasnyálmirigy ráktól. Úgyhogy kihirdetem a szabadulást, a testi gyengeségnek ettől a szellemétől való szabadulást most a Jézus nevében. Van valaki, akinek komoly baja van a veséivel, és úgy gondolom, különösen a jobb veséjével. Folyamatos fájdalma van. Úgy gondolom, hogy ez egy fertőzés, vagy valami ilyesmi, de úgy gondolom, súlyosabb a probléma azzal a vesével. Én hiszem, hogy az Úr helyreállítja ezt. Ő kreatív csodákat tesz. Mindent újjá tesz, és ez egyenesen a szívéből jön, egyenesen az Ő jóságából. Úgyhogy én kihirdetem ezt fölötted a Jézus nevében. Hiszem, hogy vannak itt tanulási nehézséggel küszködők, diszlexiások, más agyproblémában szenvedők, akiket Isten meggyógyít. Van itt valaki, akinek valamilyen fajta fertőzése van, és valamilyen fajta problémája a véredényeivel. Elfelejtettem, hogy mi ennek a neve, bocsássatok meg nekem, de ezeket a nagyon, nagyon súlyos problémákat valamilyen agyi eltérés okozza. De látjuk, hogy Jézus rendszeresen gyógyít ilyeneket, és én hiszem, hogy Ő megteszi ezt most is. Ő kihirdeti a gyógyulást a diszlexia, a tanulási rendellenességek és az agyi traumák fölött. Vannak olyan emberek, akik nem tudják használni a végtagjaikat szélütés miatt. Néhányan elvesztették a koncentrálási képességüket, és hogy világosan tudjanak gondolkozni, hogy a matekot vagy a földrajzot meg tudják tanulni, mindezeket a dolgokat, ezek eltűntek az életükből egy agyi trauma miatt. És Jézus maga állítja helyre az agyadnak ezt a részét. Mi csak megtörjük az ellenségnek ezt a munkáját, amely megengedi a traumának, hogy folyamatosan lesújtson téged ezzel a veszteséggel. És én kihirdetem a Jézus nevében, hogy a trauma elmegy most, és Jézus maga helyreállítja, amit az ellenség ellopott. Ő az az Isten, aki helyreállít. És Ő nemcsak oda állítja vissza az embert, ahol volt, Ő mindig magasabb szintre állítja őt helyre. Én egyszerűen kihirdetem a gyógyító szót. Hiszem, hogy Ő ételallergiákat gyógyít, nagyon súlyos ételallergiákat. Láttunk olyan embereket, akik szó szerint fel voltak hatalmazva arra, hogy képviseljék a gyermeküket, aki nem tudott gabonaféléket enni vagy tejet inni, és azonnal az összejövetel után hazamentek, és pizzát ettek, és látták, hogy az Úr teljesen meggyógyította a gyereket. Úgy érzem, hogy az Úr most gyógyít meg néhányat azok közül az emésztőrendszeri problémák közül. Az Úr azt mondta, hogy az étel azért lett teremtve, hogy élvezzük és hálát adjunk érte. Úgyhogy amikor meg vagyunk fosztva attól, hogy képesek legyünk megenni azt, amivel Ő ellátott minket, akkor az az ellenség munkája. Ez nem Isten. Ez egyszerűen nincs így jól. Ez nem élet. Ez halál, és nem része Isten életedre vonatkozó tervének. Hiszem, hogy az Úr gyógyulást szabadít fel végig a belen, a bél területén végig, a vastagbélgyulladás fölött, és a Chrome-betegség fölött. Látjuk, hogy ezek éppen most esnek le emberekről. Úgyhogy egyszerűen újra kihirdetjük, hogy Jézus az, aki gyógyít, és megszabadítja az embereket a Chrome-betegségből, a vastagbélgyulladásból, és mindezekből a bélrendszeri és emésztőrendszeri problémákból. Kihirdetjük ezt Jézus hatalmas, hatalmas nevében! Van valaki, akinek egy fertőzés van a jobb szeme mögött, és az Úr helyreállítja most ezt a látást számodra. Hiszem, hogy ebben az esetben fokozatosan fog ez elkezdődni. Mihelyt észreveszed az előrehaladást, adj hálát! Ne várj arra, hogy a teljes manifesztáció megtörténjen, mert ha bármiért hálát adunk, az növekedést idéz elő. A kenyerek és a halak megszaporodtak, miután Jézus hálát adott értük. És hiszem, hogy néhányan közületek egy csodának a kezdetét fogják meglátni. Adj hálát ezért, mert ez az az atmoszféra, amelyben a dolgok megsokszorozódnak a Királyságban.*

**SID**: Bill és én egyetértünk, száz százalékosan bízunk ebben, hogy - mondjátok velem - Isten jó!